ועדת הפנים והגנת הסביבה, כנסת 20, פרוטוקול מספר 505, 2017-11-27 12:30

דוד אמסלם: צהרים טובים לכולם, אני מתכבד לפתוח את ישיבת ועדת הפנים והגנת הסביבה.

דוד אמסלם: על סדר-היום: הצעת חוק סדר הדין הפלילי (תיקון – איסור המלצה או חוות דעת של רשות חוקרת), התשע"ח-2017, פ/4653/20 של חבר הכנסת דוד אמסלם, שזה אני.

דוד אמסלם: אני רוצה להכניס את כולנו לקונטקסט של מה שעשינו עד עכשיו.

דוד אמסלם: עד עכשיו דנו על הצעת החוק הזאת במשך 3 ישיבות ארוכות: ביום רביעי, ביום חמישי שאז רובכם לא הייתם כאן אבל היו כאן כמה חברי כנסת שאני רואה גם היום.

דב חנין: אבל לא הייתה ישיבה בשבת.

דוד אמסלם: עוד לא.

תמר זנדברג: גם לא היה נוסח.

תמר זנדברג: על מה דנתם?

תמר זנדברג: את הכול כתבתם מחדש.

דוד אמסלם: לכל אלה שקוראים לי בריון – לא אתן לכם להפריע, גם אם תקראו לי בריון.

מיקי רוזנטל: מי קרא לך בריון?

דוד אמסלם: לא חשוב.

דוד אמסלם: לא אתה.

דוד אמסלם: כאן אצלי יש סדר עכשיו.

דוד אמסלם: מי שלא מקבל את זכות הדיבור אני קורא לו 3 פעמים לסדר, ואם הוא לא נענה לזה אני מוציא אותו.

דוד אמסלם: בסדר?

דוד אמסלם: אלה כללי המשחק.

דוד אמסלם: אני רוצה לומר מה עשינו כאן.

דוד אמסלם: דנו שעות על גבי שעות על הצעת החוק הזאת.

דוד אמסלם: אני רוצה לומר דבר בסיסי.

דוד אמסלם: נכון מה שאמרת, מיקי רוזנטל, החוק הזה נכנס א' ויצא ב' בגלל שהייתי פתוח לרוב השינויים.

דוד אמסלם: אנשים משכנעים אותי ואני משנה.

דוד אמסלם: בניגוד לרבים אחרים, אני לא נעול.

דוד אמסלם: כאשר משכנעים אותי בעניין אני משנה.

דוד אמסלם: לכן באמת שינינו את הצעת החוק.

תמר זנדברג: במה שכנעו אותך?

תמר זנדברג: שזה יחול רק על ראש הממשלה?

תמר זנדברג: זה השכנוע?

מיקי לוי: רק על ראש הממשלה הנוכחי מהליכוד.

תמר זנדברג: מינימום 9 שנים.

דוד אמסלם: חברת הכנסת זנדברג, אני ברשות הדיבור כרגע, אני מבקש לא להפריע לי.

דוד אמסלם: הרי אמרתי קודם שלא תפריעי, אבל כנראה את לא יכולה.

דוד אמסלם: לכן אני מבקש ממך לא להפריע לי.

דוד אמסלם: שינינו את הצעת החוק באופן משמעותי למדי מרגע שהיא הגיעה לוועדה ועד הלום.

דוד אמסלם: תכלית הצעת החוק מבחינתי הייתה אחת, ואמרתי את זה מתחילת החקיקה: הפרסום.

דוד אמסלם: אם המשטרה ממליצה לפרקליטות וזה נשאר ביניהם – זה מעולם לא עניין אותי, אהלן וסהלן, תדברו, תעשו הכול, כל אחד שיעשה את עבודתו.

דוד אמסלם: זו לא הייתה הבעיה.

דוד אמסלם: הבעיה הייתה בפרסום.

דוד אמסלם: לכן הצעת החוק הזאת כרגע עונה על הבעיה של הפרסום לכולם.

מיקי לוי: אדוני, אבל זה היה נתון לסמכותו של היועץ המשפטי לממשלה.

מיקי לוי: אתם לא סומכים על היועץ המשפטי לממשלה?

דוד אמסלם: מיקי לוי, אני קורא אותך לסדר בפעם הראשונה.

דוד אמסלם: אתה גם לא חבר ועדה ואתה גם מפריע.

מיקי לוי: אני מתבטא.

דוד אמסלם: ישבנו כאן שעות על גבי שעות.

מיקי לוי: אני ישבתי אתך.

דוד אמסלם: לא בכל הישיבות היית אתי.

דוד אמסלם: אני יודע במה השתתפת.

תמר זנדברג: בישיבות שאתה עושה עם ראש הסגל של ראש הממשלה הוא לא אתך.

מיקי רוזנטל: זה לא רלוונטי.

מיקי רוזנטל: רוב השיחות היו קואליציוניות, הן לא היו אתנו.

דוד אמסלם: מיקי רוזנטל, אני קורא גם אותך לסדר בפעם הראשונה.

דוד אמסלם: מיקי לוי, היית, אבל לא לאורך כל הישיבה.

תמר זנדברג: עם יואב הורוביץ לא היית.

דוד אמסלם: חברת הכנסת תמר זנדברג, אני קורא אותך לסדר בפעם הראשונה.

דוד אמסלם: עוד מעט תגידי שהוצאתי אותך סתם ולא הפרעת בכלל.

תמר זנדברג: באמת הוצאת אותי סתם.

דוד אמסלם: הנה, אני קורא אותך לסדר בפעם הראשונה, ואם תמשיכי תהיה גם פעם שנייה.

דוד אמסלם: זאת מבחינתי התכלית של הצעת החוק, לשם כיוונתי כל הזמן.

תמר זנדברג: זה חוק חדש.

דוד ביטן: הוא לא חדש.

דוד אמסלם: היא מחליטה שזה חדש.

דוד אמסלם: בסדר.

דוד אמסלם: מה אכפת לך?

דוד אמסלם: היא יכולה להחליט גם שהיום יום רביעי.

תמר זנדברג: ואם קרה, אז מה קרה?...

דוד אמסלם: סברתי שבתיקים שיש בהם פרקליט מלווה ממילא לא היה טעם בהמלצה, אל"ף כי היא לא נחוצה, ובי"ת, בוודאי גם לא הייתה סיבה להדליף אותה.

דוד אמסלם: אני באתי מזווית ההדלפה.

דוד אמסלם: זה היה הקונצפט של מה שחשבתי ולכן ניסחתי את הצעת החוק כפי שניסחתי, וזה לכלל עם ישראל, לא לראש הממשלה.

דוד אמסלם: אבל לאחר שהיום התכנסנו, נפגשתי עם כל ראשי הסיעות, לא רק עם "כולנו" ולא רק עם "הבית היהודי", וראיתי שזה כבר יצא לעיתונות, אלא נפגשתי גם עם "יהדות התורה", נפגשתי עם ש"ס, נפגשתי עם כולם וגיבשנו.

יעל כהן-פארן: גם יואב הורוביץ הוא ראש סיעה?

דוד ביטן: יואב הורוביץ לא קשור לזה.

דוד ביטן: הוא בא לצורך עניין אחר.

מיקי רוזנטל: אולי תספר לנו לשם מה הוא בא, אני מתעניין.

דוד אמסלם: מיקי רוזנטל, אני לא רוצה לספר לך גם מה אכלתי אתמול בלילה.

קארין אלהרר: אבל זה רלוונטי.

יעל כהן-פארן: חשוב מה "בישלת" לנו אתמול בלילה.

דוד ביטן: זה היה בנושא אחר, בעניין החרדים.

דוד אמסלם: זה לא רלוונטי.

דוד אמסלם: חברת הכנסת קארין אלהרר, פעם שאלו את בגין: "מה עשית אתמול בלילה?" הוא אמר: "לא שואלים ג'נטלמן איפה הוא בילה בלילה".

קארין אלהרר: אה, זה בהסכם הג'נטלמני לא לספר מה היה?

דוד אמסלם: לא שאלתי אותך עם מי נפגשת, מה עשית היום.

קארין אלהרר: אתה יכול לשאול, אם זה קשור לעבודה הפרלמנטרית שלי אני אענה.

דוד אמסלם: אני לא שואל בגלל שאני מכבד אותך ואני חושב שזה לא מענייני.

קארין אלהרר: זה מעניינו של הציבור.

דוד אמסלם: עניינו של הציבור – אני אקרא את הצעת החוק.

דוד ביטן: אַת הציבור?

דוד אמסלם: חברת הכנסת קארין אלהרר, אני לא שואל אותך אף פעם.

דוד אמסלם: אני רוצה להתקדם.

דוד אמסלם: לא שאלתי אותך בישיבות שלך עם מי את נפגשת או לא נפגשת, זה לא מענייני.

קארין אלהרר: אתה מוזמן לשאול.

דוד אמסלם: אבל אני רוצה להתקדם.

דוד אמסלם: אם את לא רוצה, לא אענה לך ואתקדם.

דוד אמסלם: לכן אני מבקש כרגע, היות וסיימתי את כל הדיונים על הצעת החוק, נבקש מהיועץ המשפטי של הוועדה לקרוא את הצעת החוק ואז נעבור להצבעות.

דוד אמסלם: בבקשה.

דב חנין: זה נוסח חדש.

יעל כהן-פארן: יש נוסח או שאנחנו מצביעים באוויר?

יעל כהן-פארן: איפה הנוסח?

דוד אמסלם: זה הנוסח שיש בטבלטים.

דוד אמסלם: יש בו שינוי אחד.

מיקי רוזנטל: זכותנו לראות את הנוסח וללמוד מה קרה.

מיקי רוזנטל: מה הוא הדבר הזה?

מיקי רוזנטל: זכותנו לראות את הנוסח החדש.

מיקי רוזנטל: זה עניין של נוהל.

יעל כהן-פארן: מרוב שינויים נגמרו הבטריות בטבלט.

מיקי רוזנטל: כאשר אתה מסכם בחדר שלך משהו, אתה חייב להביא את זה אלינו לדיון.

מיקי רוזנטל: יכולת גם להצביע בחדר שלך.

מיקי רוזנטל: מה זה?

מיקי רוזנטל: איזה מין דבר זה?

דוד אמסלם: מיקי רוזנטל, אני לא רוצה לקרוא אותך לסדר בפעם השנייה.

תמר זנדברג: אפשר לראות נוסח?

דוד אמסלם: נקרא עכשיו את הנוסח, כולל התיקונים שעשיתי.

דוד אמסלם: הנוסח הוא זה שפורסם, כולל תיקונים שהכנסנו בו.

דוד אמסלם: תשמעו את התיקונים.

דוד אמסלם: אם תרצו לטעון "נושא חדש" תוכלו לטעון.

יעל גרמן: אני מבקשת את זה בכתב.

דוד אמסלם: זו הכנה לקריאה הראשונה.

תמר זנדברג: אבל יש לנו מה להעיר לקריאה הראשונה.

דוד אמסלם: דנו - - -

תמר זנדברג: בזה לא דנו.

דוד אמסלם: כתוצאה מן ההערות שאתם הערתם, חלק הטמעתי.

דוד אמסלם: זה כתוצאה מן הדיונים שערכנו.

תמר זנדברג: יש כרגע נוסח חדש.

דוד אמסלם: לכן אני מבקש כרגע מן היועץ המשפטי של הוועדה לקרוא את הנוסח.

דוד אמסלם: אחרי כן נעבור להצבעה.

יואל חסון: אדוני, בעקבות מה שאמרת אנחנו מבקשים התייעצות סיעתית.

דוד אמסלם: בבקשה, 5 דקות להתייעצות סיעתית.

תמר זנדברג: זו סיעה גדולה.

תמר זנדברג: הם צריכים 10 דקות.

יעל כהן-פארן: עוד לא קראנו את הצעת החוק.

דוד אמסלם: היועץ המשפטי אומר לי שהמינימום זה 5 דקות, אז אתן 6 דקות להתייעצות סיעתית.

דוד אמסלם: אני מחדש את הישיבה לאחר ההתייעצות הסיעתית שנמשכה 9 דקות שנתנו ל"מחנה הציוני" על פי בקשתו של חבר הכנסת יואל חסון.

דוד אמסלם: אני מקווה שהייתה התייעצות פורה.

מיקי רוזנטל: מאוד.

מיקי רוזנטל: אתה רוצה לשמוע על מה דובר?

מיקי רוזנטל: כדאי לך.

דוד אמסלם: לא.

דוד אמסלם: אני מכבד אתכם.

דוד אמסלם: לא צריך.

דוד אמסלם: אני משאיר לכם את ההתייעצות ואת הגיבוש.

דוד אמסלם: רבותי, אני מבקש מכל הנוכחים שהם לא חברי כנסת, אם יהיה פה רעש אוציא את כולם.

דוד אמסלם: דרך אגב, כל מי שרוצה לצאת יכול לצאת, אני לא מחייב להיות כאן.

יואל חסון: ברור.

יואל חסון: גם חברי כנסת.

דוד אמסלם: יואל חסון, היות ואתה לא חבר ועדה אז אתה יכול לצאת, אם אתה רוצה.

יואל חסון: אני שמח להיות כאן.

דוד אמסלם: יפה, אז רק על תפריע לי ואחרי זה תגיד שאני בריון.

יואל חסון: אגב, מעולם לא אמרתי שאתה בריון.

מיקי רוזנטל: זה סיכום או המלצה?

מיקי רוזנטל: מה זה?

תמר זנדברג: חבר'ה, גם מי שהוא בריון אפשר להגיד שהוא בריון.

תמר זנדברג: מה ההיעלבות הזאת?

תמר זנדברג: מה קרה?

תמר זנדברג: נפגעה ציפור נפשך?

תמר זנדברג: מי שמתנהג בבריונות – יגידו את זה.

תמר זנדברג: מה קרה?

דוד אמסלם: חברת הכנסת תמר זנדברג, דיברתי אתו ולא אתך.

תמר זנדברג: אין בעיה, ואני דיברתי אם עצמי ואתך ועם כולם פה.

דוד אמסלם: לא להפריע.

דוד אמסלם: אנחנו כבר במהלך הישיבה.

תמר זנדברג: אנחנו בתחילת הישיבה שבה יצא המרצע מן השק, וברור כאן שזה חוק פרסונלי לבן אדם אחד שקוראים לו בנימין נתניהו.

דוד אמסלם: חברת הכנסת זנדברג, אני קורא אותך לסדר בפעם השנייה.

מיקי רוזנטל: אבל למה אתם לא כותבים "נתניהו" בנוסח?

דוד אמסלם: חברת הכנסת זנדברג, קראתי אותך לסדר בפעם השנייה.

דוד אמסלם: חברת הכנסת זנדברג, אני לא רוצה להוציא אותך, אני מתחנן לא להוציא אותך אז אל תפריעי לי.

דוד אמסלם: רבותי, לאחר שהתייעצתם, וכפי שהסברתי, הצעת החוק הזאת, בגדול, לא מאפשרת לאף אחד להדליף שום פרסום בשום תיק.

יואל חסון: ומה בקטן?

דוד אמסלם: גם בקטן.

דוד אמסלם: דרך אגב, לכלל הציבור, שזה מה שמעניין אותנו.

תמר זנדברג: מה אתה מקשקש?

תמר זנדברג: החוק הזה לא חל על כלל הציבור.

תמר זנדברג: הוא חל על נבחרי הציבור ועל עוד כמה "סלבס".

דוד אמסלם: את רוצה שאוציא אותך?

יואל חסון: אתה יכול לתת לנו דוגמה?

יעל כהן-פארן: אדוני היושב-ראש, איפה זה כתוב בהצעת החוק?

יעל כהן-פארן: - - -

דוד אמסלם: כנראה לא הבנתם את הצעת החוק.

יעל כהן-פארן: - - -

אולי שיקריאו קודם.

תנו לו להקריא.

דוד אמסלם: חברת הכנסת יעל כהן-פארן, אני קורא אותך לסדר בפעם הראשונה.

יעל כהן-פארן: אנחנו צריכים להבין על מה אנחנו מצביעים.

יעל כהן-פארן: מה הדבר הזה?

דוד אמסלם: תקראי את הצעת החוק.

דוד אמסלם: דנו על זה במשך 4 ימים.

יעל כהן-פארן: אני יודעת ואני הייתי כאן.

יעל כהן-פארן: אתה שינית הכול.

יעל כהן-פארן: איפה כתוב שאסור לפרסם?

דוד אמסלם: חברת הכנסת כהן-פארן, אני לא רוצה לקרוא אותך לסדר בפעם השנייה.

דוד אמסלם: קראתי לך לסדר בפעם הראשונה, תישארי שם, אני לא רוצה לקרוא אותך לסדר פעם נוספת.

דוד אמסלם: מספיק.

דוד אמסלם: אני רוצה להעביר את רשות הדיבור ליועץ המשפטי של הוועדה, שיקרא לנו את הצעת החוק ואנחנו נצביע.

לאה פדידה: שם הצעת החוק השתנה?

דוד אמסלם: לא.

מיקי לוי: אדוני, מתי אנחנו נתייחס?

מיקי רוזנטל: אתה חייב לאפשר לנו להתייחס.

מיקי רוזנטל: זה לא בסדר.

מיקי רוזנטל: יש כאן שינוי ואתה לא מביא נוסח.

מיקי רוזנטל: לא בסדר שאתה לא נותן לנו להתייחס.

דוד אמסלם: חבר הכנסת מיקי רוזנטל, אתה מפריע לי.

דוד אמסלם: קראתי אותך לסדר בפעם הראשונה, תישאר שם.

דוד אמסלם: עזוב, אני לא רוצה.

מיקי רוזנטל: מה זה "לא רוצה"?

מיקי רוזנטל: בסדר, אבל אמרת "לקרוא ולהצביע".

עליזה לביא: תן לנו לדבר.

דוד אמסלם: חבר הכנסת מיקי רוזנטל, אני מבקש ממך, תן לנו לקרוא את הצעת החוק.

דוד אמסלם: בבקשה.

עליזה לביא: אבל תדגיש אותם.

<עידו בן-יצחק: בוודאי.

<עידו בן-יצחק: בפסקאות (1), (2) ו-(3) זה רק "לפרקליט המחוז" ולא "לפרקליט המדינה או לפרקליט המחוז".

<עידו בן-יצחק: ההתייחסות לפרקליט המדינה היא טעות כי כך קבוע בחוק סדר הדין הפלילי גם כיום.

מיקי לוי: התייעצות סיעתית, בבקשה.

מיקי לוי: אני מסיעה אחרת.

מיקי לוי: מגיע לי.

דוד אמסלם: מיקי לוי, אתה לא צריך לצרוח כל הזמן.

דוד אמסלם: אתה שאלת ואני שואל את היועץ המשפטי של הוועדה.

דוד אמסלם: אם הוא יגיד כן – תקבל.

<עידו בן-יצחק: לפי סעיף 114 לתקנון, דחיית הצבעה בנושא כאמור, בהקשר של התייעצות סיעתית, תהיה פעם אחת בלבד, אף אם התבקשה על ידי חברי ועדה מסיעות שונות.

דוד אמסלם: קיבלת תשובה.

דוד אמסלם: תודה, ממשיכים.

מיקי לוי, אתה רוצה לשנות את החוק?

מיקי לוי: כן.

יואל חסון: היושב-ראש כל כך נהנה לדבוק בתקנון.

יואל חסון: ..

דוד ביטן: הוא חושב שהוא עוד ניצב במחוז ירושלים.

דוד ביטן: לא עוצרים אותנו.

דוד אמסלם: חבר הכנסת דוד ביטן, אני קורא אותך לסדר בפעם הראשונה.

מיקי לוי: אל תדאג, יש לי עוד מהלכים.

דוד אמסלם: ביטן, אני קורא אותך לסדר בפעם הראשונה.

יואל חסון: מה, יש סכסוך ב"דודאים"?

עליזה לביא: הדודאים נתנו ריחם.

עליזה לביא: ..

דוד אמסלם: אני מבקש לא להפריע ליועץ המשפטי.

דוד אמסלם: אתם מפריעים לו.

דוד אמסלם: מילא אם הייתם מפריעים לי, ניחא.

דוד אמסלם: אתם מפריעים ליועץ המשפטי של הוועדה.

דוד אמסלם: תכבדו אותו.

דוד אמסלם: בבקשה.

<עידו בן-יצחק: בפסקה (4) הנוסח שונה לעומת הנוסח שמונח לפניכם.

<עידו בן-יצחק: אגיד מה אומר הנוסח.

יואל חסון: למה אין לנו נוסח מעודכן?

יואל חסון: מה הדבר הזה?

יואל חסון: ממתי זה קורה?

דוד אמסלם: כל הזמן.

יואל חסון: לא נכון.

יעל כהן-פארן: אפשר לקבל נוסח?

יואל חסון: עד שלא נקבל את הנוסח המתוקן, האם אני צריך להסתמך על מה שאתה אומר בעל-פה?

<קריאות: - - -

דוד אמסלם: לא אתן לכם להפריע לנו.

דוד אמסלם: אוציא אתכם עוד מעט לפי הסדר.

דוד אמסלם: מיקי לוי, אני קורא אותך לסדר בפעם הראשונה.

מיקי לוי: על מה?

דוד אמסלם: על זה שדיברת בלי רשות.

דוד אמסלם: תרשמי גם את מיקי לוי, פעם שנייה.

מיקי לוי: אמרת שזו פעם ראשונה.

דוד אמסלם: תענה ליואל חסון.

<עידו בן-יצחק: אסביר.

<קריאה: אולי תקרין את זה במצגת.

<עידו בן-יצחק: הנוסח של הסעיף עבר מספר גלגולים לאורך דיוני הוועדה.

<עידו בן-יצחק: הנוסח כפי שמופיע לפניכם אומר דבר כזה: יש סעיף בחוק העונשין, סעיף 117 לחוק העונשין: גילוי בהפרת חובה, שעוסק במסירת מידע על ידי עובד ציבור ללא סמכות כדין, עבירה שדינה 3 שנות מאסר.

<עידו בן-יצחק: הנוסח שמונח לפניכם בעצם אומר שאם אותה עבירה נעברה על ידי שוטר, חוקר או פרקליט בעניין פרסום של המלצה ונודע ליועץ המשפטי לממשלה על ביצועה, יורה היועץ המשפטי לממשלה או מי שהסמיך לכך על פתיחת החקירה, אלא אם כן יש נסיבות יוצאות דופן.

דוד אמסלם: זה הנוסח הישן שהופיע קודם.

<עידו בן-יצחק: זה היה הסעיף כפי שדנו בו.

<עידו בן-יצחק: אנחנו חוזרים לגרסה קודמת, שבה דנו לדעתי ביום שלישי או רביעי.

יואל חסון: סליחה, היא צריכה להיות מונחת בפני חברי הכנסת.

יואל חסון: כן או לא? אתה יודע שכן.

יואל חסון: אז תניח אותה בבקשה.

מיקי לוי: תעשה הפסקה עד שתדפיסו את הנוסח.

יואל חסון: קודם כול תניחו את הנוסח בפני חברי הכנסת.

עליזה לביא: אין לנו את הנוסח של הסעיף הזה.

דוד ביטן: בינתיים תפטפטו קצת ואנחנו נביא את הנוסח.

מיקי לוי: מה אתה רוצה שאגיד לך?

מיקי לוי: שזה חוק הזוי ובזוי שמטרתו להגן על ראש הממשלה?

מיקי לוי: מה אתה רוצה?

מיקי לוי: ומה העיקר?

מיקי לוי: הרי דודי אמסלם אמר, יצא המרצע מן השק, המסכה הוסרה: כל מטרת החוק שלא ידליפו, שלא תצא הודעה לתקשורת.

מיקי לוי: שומרים על התדמית שלו, התדמית של ראש הממשלה.

מיקי לוי: זה תדמית, תבינו.

דוד ביטן: אתה לא מבין על מה מדברים.

מיקי לוי: אני לא מבין?

מיקי רוזנטל: לא תצילו אותו.

דוד אמסלם: השינוי הראשון כבר מופיע בפניכם.

<עידו בן-יצחק: עוד לא הגעתי אליו.

דוד אמסלם: לגבי השינוי של פסקה (4), תוך כדי הדיון נניח אותו בפניכם, לפני ההצבעה, כדי שתראו.

דוד אמסלם: הוא רוצה לומר דבר כזה: הקלנו מהנוסח הקודם, זה הרעיון.

דוד אמסלם: בנוסח שהיה מונח בפניכם היה מדובר על כך שהיועץ המשפטי לממשלה יורה, כמעט ללא שיקול דעת בעניין, זה היה סעיף 117 שבצדו יש 3 שנות מאסר למי שמדליף חומר ללא סמכות.

דוד אמסלם: בהצעה שלנו אנחנו מרככים את זה.

דוד אמסלם: ראשית, אנחנו מבקשים שזה יהיה רק שנת מאסר אחת, ושנית, אנחנו מורידים את "היועץ יורה" בגלל שקיבלנו את עמדת שרת המשפטים בעניין הזה, ולא רק שלה, וריככנו את זה, במובן שיהיה לו שיקול דעת אבל זה ייצא בהנחיות שלו שיתפרסמו לציבור.

דוד אמסלם: אנחנו הולכים לכיוון הזה.

דוד אמסלם: אני מניח שלזה לא תתנגדו.

יעל כהן-פארן: נתנגד לכל הצעת החוק.

דוד אמסלם: אני יודע שאתם מתנגדים לכל הצעת החוק, אבל הוורסיה שמונחת לפניכם בסעיף הזה הרבה יותר קשה.

דוד אמסלם: אנחנו ריככנו אותה.

דוד אמסלם: אתם תקבלו את זה בכתב עוד מעט, תוך כדי ההקראה.

דוד אמסלם: דרך אגב, אם לא תקבלו את זה בכתב אז נקרא את הסעיף בדיון הבא ונצביע לאחר מכן.

מיקי לוי: יש לי שאלה משפטית, באמת, לא כדי לנגח.

מיקי לוי: כתוב כאן, אלא אם כן זה בוטל בנוסח החדש: "ואולם בנסיבות יוצאות דופן ובהחלטה מנומקת בכתב רשאי הוא שלא להורות על פתיחת חקירה".

מיקי לוי: הרי הוא האינסטנציה הגבוהה ביותר.

מיקי לוי: בפני מי בדיוק הוא ייתן הסברים בכתב?

מיקי לוי: אני שואל.

דוד ביטן: בפני הציבור.

דוד אמסלם: שינינו את הסעיף.

דוד אמסלם: זה לא הנוסח.

דוד אמסלם: הנוסח הזה נמחק.

יואל חסון: איך הייעוץ המשפטי הסכים לנוסח כזה?

מיקי רוזנטל: אני מציע הצעה לסדר, אולי נצביע על חוק עתידי.

מיקי רוזנטל: למה צריך בכלל ניירות?

מיקי רוזנטל: בוא ניתן לך "קרט בלאנש" ותצביע על מה שאתה רוצה.

יואל חסון: איך אפשר לנהל דיון בצורה הזאת?

דוד אמסלם: יואל חסון, אני קורא אותך לסדר.

דוד אמסלם: אל תשאל.

דוד אמסלם: אם תהיה ברשות דיבור תוכל לשאול.

דוד אמסלם: אני קורא את יואל חסון לסדר בפעם הראשונה.

תמר זנדברג: בואו ניקח דף ריק, נצביע עליו ואחרי כן ימלאו אותו.

תמר זנדברג: למה לא?

דוד אמסלם: חברת הכנסת זנדברג, אני לא רוצה שתפספסי את הדיון.

תמר זנדברג: בינתיים אין דיון כי אין לנו נוסח של הצעת החוק.

יואל חסון: יש שומרי סף בכנסת.

יואל חסון: תן לנו לשמוע מה הם אומרים.

יואל חסון: צורת הדיון- - -

דוד אמסלם: יואל חסון, אני יודע מה אני עושה.

דוד אמסלם: אל תפריע לי.

דוד אמסלם: קראתי אותך לסדר בפעם הראשונה.

דוד אמסלם: אני לא רוצה להוציא אותך.

דוד אמסלם: לגבי פסקה (4), שהוא ניסה להסבר – שאר הסעיפים מופיעים בפניכם – נשתדל להביא לכם נוסח במהלך הדיון.

דוד אמסלם: אם לא, נחריג אותה בהצבעה.

דוד אמסלם: נמשיך כרגע בהקראה.

<עידו בן-יצחק: לשאלת חבר הכנסת חסון, הנושא בכללותו נדון במהלך שלוש ישיבות.

<עידו בן-יצחק: מאחר והופץ נוסח חדש יצטרך היושב-ראש לאפשר לכם להתייחס לשינוי הזה.

דב חנין: תודה רבה.

דב חנין: זה חשוב מאוד.

יעל גרמן: אני מבקשת זכות דיבור בעניין הזה.

דוד אמסלם: תמשיך הלאה.

<עידו בן-יצחק: אסביר.

דוד אמסלם: דרך אגב, פה לא היה שינוי.

דוד אמסלם: דנו במשך 4 ימים ולא היה כאן שום שינוי.

דוד אמסלם: אני לא מתכוון להסביר את זה שוב.

דוד אמסלם: היית צריך לבוא ביום רביעי ולקבל את התשובה.

דוד אמסלם: לא היה שום שינוי.

דוד אמסלם: אני רוצה שתקרא את השינויים בלבד, אפתח את זה להתייחסויות קצרות ואעבור להצבעה.

תמר זנדברג: כתוב פה "פסקה (3)".

תמר זנדברג: זה בעצם פסקה (4).

תמר זנדברג: מה הסעיף הזה?

מיקי לוי: יש טעות בדף שחולק לנו.

מיקי לוי: אנחנו רוצים נוסח חדש.

תמר זנדברג: זה לא רציני.

דוד אמסלם: אז תתקן אותו ביד.

יואל חסון: אולי גם נדפיס את הצעת החוק בעצמנו?

רחל עזריה: מה עם כל העניין של כמו הנשיא קצב וכל זה?

רחל עזריה: איפה זה?

תמר זנדברג: תראו איך זה נראה.

תמר זנדברג: זה רציני?

תמר זנדברג: הסעיף הזה פה, הסעיף הזה שם.

תמר זנדברג: מה זה?

דוד אמסלם: חברת הכנסת רחל עזריה, אנחנו עוד לא שם.

רחל עזריה: זה לא מופיע עכשיו בתיקונים.

תמר זנדברג: יש פה סעיף, שם סעיף.

תמר זנדברג: מה "נסגר"?

תמר זנדברג: וזה גם לא הסעיף הנכון, כתוב "(3)" וזה "(4)".

דוד אמסלם: אני מבקש לקרוא את השינויים.

דוד אמסלם: אם יש בעיה במספור, נתקן את זה עכשיו.

דוד אמסלם: בבקשה.

דוד אמסלם: לאחר שהקראת את הצעת החוק כפי שדנו עליה, כעת נדבר על השינויים בלבד.

דוד אמסלם: כל מה שהקראנו – דנו בו במשך 3 ימים.

דוד אמסלם: שינינו, החזרנו, הכול בסדר.

דוד אמסלם: כרגע קודם כול תקרא את השינויים, ואם יש גם טעות במספור תבהיר, כדי שמיקי לוי יבין, בגלל שאם כתוב לו "(3)" ולא "(4)" הוא לא מבין את המהות, אז תרשום "(4)".

רחל עזריה: רגע, כל סעיף אתה מביא על דף נפרד?

דוד אמסלם: כן.

דוד אמסלם: בבקשה.

יואל חסון: לא ראיתי דבר כזה.

דוד אמסלם: בבקשה תקרא את השינויים.

דוד אמסלם: השינוי הראשון הוא בפסקה (4).

מיקי רוזנטל: זאת אומרת, אתה מחזיר את הדברים כך שהחוק יחול גם על עיתונאים?

מיקי לוי: לא, רק על השוטרים.

דוד אמסלם: אנחנו מדברים עכשיו על השינוי בפסקה (4).

דוד אמסלם: תנו ליועץ המשפטי של הוועדה להסביר ואחרי זה אשמע את ההערות שלכם.

<עידו בן-יצחק: הנוסח של פסקה (4) כפי שמונח לפניכם, חלקו הראשון- - -

יעל גרמן: לא מונח בפנינו.

יעל גרמן: לא קיבלנו.

דוד אמסלם: בבקשה תעבירו לה את הנוסח.

יעל כהן-פארן: כתוב "(3)" אבל זה "(4)".

דוד אמסלם: תתקנו, איפה שכתוב "(3)" בהתחלה תתקנו ל-"(4)".

תמר זנדברג: גם כתוב "או פרקליט".

תמר זנדברג: יש לזה צורה?

דוד אמסלם: חברת הכנסת זנדברג, בבקשה, אני מבקש לתת ליועץ המשפטי של הוועדה לקרוא את הנוסח.

יואל חסון: ומה עם העיתונאי שמקבל?

דוד אמסלם: עם העיתונאי אין בעיה.

דוד אמסלם: הערה מקצועית, בבקשה.

<עמית מררי: את דעתנו לעניין העבירה כבר אמרנו.

<עמית מררי: תיכף אגיד עוד משהו לגופו של הנוסח.

<עמית מררי: אבל העבירה מעבירה מסר לא נכון לחוקרים ולפרקליטים בגלל שעבירה ספציפית כזאת לעניין התנהגות מסוימת- - -

דוד אמסלם: דיברנו על זה.

דוד אמסלם: אז למה לחזור?

<עמית מררי: כי חשוב לי להגיד את זה.

<עמית מררי: היא מעבירה מסר לא נכון.

דוד אמסלם: אני שואל אותה.

דוד אמסלם: אני איתה הרי 4 ימים פה, אנחנו שומעים אותה.

<עמית מררי: היא עבירה חריגה.

דוד אמסלם: אני מבין שאתם מתנגדים לכל הצעת החוק, זה ברור לי.

<עמית מררי: לא, יש רמות שונות של התנגדות.

<עמית מררי: העבירה הזאת צובעת- - -

דוד אמסלם: הבנתי.

<עמית מררי: לגופו של נוסח, אין צורך בפרסום ובמסירה.

<עמית מררי: מסירה כוללת גם את הפרסום לציבור.

<עמית מררי: זה הנוסח של סעיף 117.

דוד אמסלם: שמעתי, אלטש איתך את זה אחרי כן, ואם יש צורך נתקן את זה בהמשך הדרך, בהכנה לקריאה השנייה והשלישית.

דוד אמסלם: בסדר, כרגע אנחנו משאירים את זה.

<גיל ברינגר: צריך להבין שזה יכול להזיק לסעיף 117 בגלל- - -

<עמית מררי: נכון, כי בסעיף 117 לא כתוב "פרסום".

דוד אמסלם: אנחנו נדבר על זה.

דוד ביטן: - - -

דוד אמסלם: דוד ביטן, אני קורא אותך לסדר בפעם השנייה.

דוד ביטן: אם תוציא אותי איך אני אצביע?

דוד אמסלם: אל תדאג, נחזיר אותך להצבעות.

יעל כהן-פארן: נחזיר את בני בגין.

דוד אמסלם: אני יכול גם להגיד שזה "מוסֵר" אבל בעיקרון נשאיר את זה כך.

דוד אמסלם: במהות אין לי בעיה.

דוד אמסלם: רק אלמד את זה ממך יותר לעומק בין הקריאה הראשונה והשנייה ואז נשנה אם צריך.

דוד אמסלם: זכות הדיבור למיקי לוי, בבקשה.

דוד אמסלם: 2 דקות לרשותך.

מיקי לוי: אדוני, אתה גם הצהרת שאתה מוציא את נחקרי השב"כ, שאתה עושה להם החרגה.

רחל עזריה: איפה זה?

מיקי לוי: מטעמים מובנים, אין צורך להסביר.

מיקי לוי: אתה גם אומר שאתה הולך להוציא את ראשי משפחות הפשע, אתה גם רוצה לעשות להם החרגה.

דוד אמסלם: בין הקריאה הראשונה והשנייה נעשה את התיקון.

רחל עזריה: אבל הסכמת לזה.

דוד אמסלם: זה רק תיקון מקל.

דוד אמסלם: אל תפריעי לי.

דוד אמסלם: הוא נמצא בזכות דיבור.

דוד אמסלם: את יכולה לא להצביע על הצעת החוק.

רחל עזריה: כן, אני יודעת.

מיקי לוי: לכן אני מבקש, נשארו רק העבריינים הפוליטיקאים, כלומר אנחנו.

מיקי לוי: כל מי שחקירתו מלווה על ידי פרקליט מלווה- - -

דוד אמסלם: אנחנו נתקן, עוד מעט נתייחס גם לסעיף הזה.

דוד אמסלם: אני מבקש לשמוע הערות לסעיף הזה.

דוד אמסלם: אתן לך זכות דיבור להעיר גם על הסעיף הבא.

דוד אמסלם: אמרתי, אנחנו כרגע בפסקה (4).

יואל חסון: פסקה (4) שהייתה (3) בנייר.

דוד אמסלם: בפסקה (4) צמצמנו את העונש יחסית על מה שדנו עליו בשלושת הימים האחרונים.

דוד אמסלם: אני מניח שזה לא יעורר התנגדות אצלכם.

דוד אמסלם: כפי שאמרתי, צמצמנו את זה בחוק העונשין מ-3 שנים לשנה, ובמקום "יורה", שזה כאילו שולל את שיקול הדעת של היועץ המשפטי לממשלה, החזרנו את זה לכך שהוא יוציא הנחיות.

יואל חסון: הוא פשוט יורה לדמוקרטיה בראש.

יואל חסון: ..

דוד אמסלם: יואל חסון, עזוב.

דוד אמסלם: יש מישהו שמתנגד לסעיף הזה בנוסחו הזה?

דוד אמסלם: בבקשה, מיקי רוזנטל.

מיקי רוזנטל: שום חוק ושום שינוי של סעיף לא ימחק את החרפה הזאת, שבה אתם מבקשים למנוע פרסום עובדות לציבור, לפיהן ראש הממשלה קיבל מתנות בהיקף של מאות אלפי שקלים.

מיקי רוזנטל: זה כל הצעת החוק.

מיקי רוזנטל: כל השאר זה "חארטה".

מיקי רוזנטל: לא על הציבור אתם מגנים.

מיקי רוזנטל: רק על נבחרי ציבור מושחתים.

מיקי רוזנטל: לא יעזור לכם: הציבור יידע והציבור ישפוט.

מיקי רוזנטל: ולא קשור אם זה פלילי או לא פלילי.

מיקי רוזנטל: עובדה שרק את זה אתם מבקשים להסתיר.

מיקי רוזנטל: הבושה מהדהדת מעל הבניין הזה ומעל הצעת החוק הזאת.

דוד אמסלם: תודה.

דוד אמסלם: עוד מישהו רוצה להתייחס?

דוד אמסלם: בבקשה, חברת הכנסת זנדברג.

תמר זנדברג: כל מה שהלך פה היום, כל הפארסה הזאת מוציאה את המרצע מן השק.

תמר זנדברג: חבר הכנסת אמסלם, התחלת את הדרך ואמרת שיש 15,000 איש שעננה מרחפת מעל ראשיהם.

תמר זנדברג: והנה יש פה לא 15,000 איש אלא יש פה אדם אחד, אחד ויחיד, ומקסימום תוסיף עוד כמה "סלבס" ועוד כמה זמרים מטרידנים ועוד כמה ראשי ארגוני פשע שיקבלו מכם הנחת "סלבס" והציבור אפילו לא יידע על כך.

דוד אמסלם: את יודעת שאת משקרת עכשיו כי זה לא הסעיף שתיקנו עכשיו בחוק.

דוד אמסלם: הרי זה מונח לפניכם.

דוד אמסלם: תקראו את זה.

דוד אמסלם: הפרסום הוא לכל עם ישראל.

תמר זנדברג: אבל החוק לא חל על כל עם ישראל.

מיקי רוזנטל: רק על ראש הממשלה.

מיקי רוזנטל: הייתם יכולים לכתוב אותו בשמו.

דוד אמסלם: יש פה שני סעיפים.

דוד אמסלם: רבותי, לא הבנתם את הצעת החוק.

דוד אמסלם: סעיף 117 כולל את הפרסום, זה עבירת הפרסום.

דוד אמסלם: עבירת הפרסום חלה את כל הציבור.

תמר זנדברג: מראש הצעת החוק הזאת- - -

דוד אמסלם: אני מבין שאתם לא מבינים.

דוד אמסלם: יש שני חלקים להצעת החוק: 1) הפרסום, 2) המלצות המשטרה או הסיכום של המשטרה לפרקליטות.

דוד אמסלם: אלה שני דברים שונים.

דוד אמסלם: היום הפרסום כפי שמופיע בהצעת החוק הזאת בסעיף 117 כולל את כל הציבור.

תמר זנדברג: את כל הציבור?

יעל גרמן: אתה יכול לקרוא את סעיף 117?

מיקי רוזנטל: ממש לא נכון.

מיקי רוזנטל: זה לא מה שכתוב פה.

מיקי רוזנטל: מה פתאום, ממש לא נכון.

מיקי רוזנטל: זה רק פוגע בציבור.

מיקי רוזנטל: זה לא מיטיב אתו.

מיקי רוזנטל: זה בדיוק הפוך ממה שאמרת.

מיקי רוזנטל: זה כתוב פה.

מיקי לוי: - - -

תמר זנדברג: ורסיה ראשונה, ורסיה שנייה, ורסיה שלישית – הרגתם אותנו עם הוורסיות האלה.

תמר זנדברג: יש פה הרבה מאוד וורסיות.

תמר זנדברג: בסופו של דבר זה חוק שנועד לחלץ ראש ממשלה מושחת.

תמר זנדברג: נקודה.

תמר זנדברג: הוא לא נוגע לציבור, הוא לא חל על הציבור, הוא גם לא מעניין את הציבור, הוא מעניין רק אתכם ובא לסייע במסע ההגנה שלכם על ראש ממשלה מושחת.

דוד אמסלם: תודה רבה.

דוד אמסלם: חבר הכנסת דב חנין, בבקשה.

דב חנין: תודה לך, אדוני היושב-ראש.

דב חנין: אני חייב לומר לך שיש לי ויכוח עקרוני עם התפיסה שהבעיה נמצאת בפרסום.

דב חנין: למדתי את דבריו של השופט ברנדייס ב-1914: "אור השמש הוא המחטא הטוב ביותר".

דב חנין: אגב, ההמשך הוא: "אור המנורה הוא השוטר הטוב ביותר".

דב חנין: יש זכות לציבור לדעת מה עושות הרשויות, יש זכות לציבור לדעת גם מה המשטרה חושבת, יש זכות לציבור לדעת.

דב חנין: הנורמה צריכה להיות בדיוק הנורמה ההפוכה: בעיקרון מפרסמים, לא מחביאים, לא מסתירים, לא מטילים עונשים על מי שמדליף.

דב חנין: הנורמה היא שהמידע שייך לציבור.

דב חנין: אבל אני אומר יותר מזה.

דב חנין: אם כבר אנחנו רוצים לדבר על תיקים מורכבים עם פרקליט מלווה, בוודאי ובוודאי שבתיקים האלה הציבור צריך לדעת.

דב חנין: אולי הוא לא צריך לדעת בתיקים הקטנים של אדון רבינוביץ או גברת מזרחי, אבל בתיקים הגדולים, בתיקי החקירה של ראש הממשלה, אחרי שהמשטרה עובדת חודשים על התיקים הללו, יש אינטרס ציבורי ראשון במעלה שאנחנו נדע מה עשתה המשטרה ומה היא חושבת.

דב חנין: זה לא רק אינטרס שלנו, זה הזכות שלנו.

דב חנין: היום מה שמציעים בהצעת החוק הזאת הוא להתנקש בזכות של הציבור לדעת.

דב חנין: לציבור יש זכות לדעת, לא בחדרי חדרים, לא בהדלפות סודיות, לא על ידי מישהו שימסור כמו "גרון עמוק" בפרשת ווטרגייט, מאחורי הקלעים.

דב חנין: לציבור יש את הזכות לדעת.

דוד אמסלם: חבר הכנסת חנין, תודה רבה.

דוד אמסלם: דרך אגב, לפני שאמשיך, שקלתי עם עצמי, כדי שההתייחסות תהיה לכל הצעת החוק נקרא גם את סעיף 3 ששינינו את הנוסח שלו.

יואל חסון: אבל אתה לא יכול להצביע על הכול ביחד.

יואל חסון: צריך הצבעה על כל סעיף.

דוד אמסלם: אני יכול להצביע על הכול.

מיקי רוזנטל: הוא יכול לעשות מה שהוא רוצה.

מיקי רוזנטל: הגילדה מגנה על עצמה.

מיקי רוזנטל: נבחרי הציבור לוקחים לעצמם סמכויות.

דוד אמסלם: בבקשה, תקרא את סעיף 3 ואחרי זה נפתח את ההתייחסות לגבי שני הסעיפים.

דוד אמסלם: עכשיו אני אומר לכם בשפה שלי את שני השינויים.

דוד אמסלם: השינוי הראשון: בסופו של דבר צריך להבין, הפרסום אסור על פי החוק לגבי כל עם ישראל.

דוד אמסלם: דרך אגב, בתשובה להערתך, דב חנין, יש תמיד שני וקטורים, אתה יודע, בין זכות הציבור לדעת.

דוד אמסלם: זכות הציבור לדעת זה גם לדעת איך מתנהל חשבון הבנק שלך.

מיקי רוזנטל: מה זה שייך לחשבון הבנק?

מיקי רוזנטל: חקירה פלילית זה חשבון בנק?

מיקי רוזנטל: מה קרה לך?

דוד אמסלם: מיקי רוזנטל, אתה ברשות דיבור?

מיקי רוזנטל: לא.

דוד אמסלם: אז למה לך?

מיקי רוזנטל: כי מעצבן אותי שהגילדה מגנה על עצמה.

דוד אמסלם: אתה רוצה את כוס התה שלי כדי להירגע?

דוד אמסלם: בבקשה תעביר לו.

דוד אמסלם: בגדול, תמיד יש שני וקטורים.

דוד אמסלם: אני טוען שכבוד האדם הוא הערך העליון ולא רומסים אותו בגלל סקרנות של כל מיני אנשים.

מיקי רוזנטל: נבחרי ציבור זה משהו אחר.

האיזון הבא: עכשיו חזרנו לציבור.

האיזון הבא: בואו נדבר על הציבור.

האיזון הבא: הבנתם?

האיזון הבא: באמת "דפקתי" לכם את הצגה.

מיקי לוי: מה פתאום, על מה אתה מדבר?

דוד אמסלם: אני מניח שבמקרה של תיקי ראש הממשלה היועץ המשפטי לממשלה יבקש, ויקבל.

דוד אמסלם: מה אתם אומרים על זה עכשיו?

דב חנין: אני רוצה לדבר, בבקשה.

דב חנין: אני מבקש רשות דיבור.

דוד ביטן: מה אתה רוצה?

דוד ביטן: אם עכשיו זה נחוץ לו הוא יקבל.

דוד אמסלם: אם זה נחוץ ליועץ המשפטי לממשלה, יקבל.

דוד אמסלם: בלבלנו לכם את שיעורי הבית שעשיתם.

יעל כהן-פארן: - - -

מיקי רוזנטל: הציבור צריך לדעת בכל מקרה אם יש חבר כנסת או שר או ראש ממשלה שנחקר.

מיקי רוזנטל: הציבור צריך לדעת על זה, כולל ההמלצות.

מיקי רוזנטל: זה לא שייך ליועץ המשפטי לממשלה.

דב חנין: עשיתם שינוי דרמטי.

דב חנין: דוד אמסלם, אנחנו לא טיפשים.

דב חנין: עשיתם שינוי דרמטי ואני רוצה להסביר למה זה שינוי דרמטי.

דב חנין: לא תעשו את זה בחשכה.

דוד אמסלם: שום חשכה.

דוד אמסלם: דרך אגב, הכול פה מואר, הכול נאמר למיקרופון.

יעל כהן-פארן: הכול מאחורי הקלעים.

מיקי לוי: אדוני, בשלב הזה מי שנכלל בהצעת החוק ההזויה הזאת זה סדר גודל של 200 תיקים, לא יותר מ-200 תיקים.

מיקי לוי: ומי נכלל ב-200 התיקים האלה?

מיקי לוי: משפחות הפשע, ראשי משפחות הפשע, נחקרי שב"כ ופוליטיקאים.

מיקי לוי: אנחנו נמצאים בקבוצה נהדרת.

דוד ביטן: אנחנו מחריגים אותם.

מיקי לוי: אלה התיקים שיש בהם פרקליט מלווה, אין בלתם.

מיקי לוי: לכן אנחנו בחברה טובה, הפוליטיקאים וראש הממשלה עם משפחות הפשע.

מיקי לוי: אתם נטלתם את סמכותו של היועץ המשפטי לממשלה לאשר פרסום כאשר יש עניין לציבור.

מיקי לוי: האינסטנציה הגבוהה ביותר של מערכת אכיפת החוק במדינת ישראל, אתם לא סומכים על שיקול הדעת שלו.

מיקי לוי: זו בושה וחרפה, וזה מטעמים מובנים, אדוני: אתם מגנים על ראש הממשלה מאימת הציבור.

מיקי לוי: זה היה נתון לשיקול דעתו.

דוד אמסלם: תראה לי בחוק.

דוד אמסלם: לא אכפת לך אפילו מה כתוב בחוק.

מיקי לוי: ברגע שכתבת את זה בחוק נטלת את זה מסמכותו של היועץ המשפטי לממשלה.

מיקי לוי: לכן אני אומר לך, למעשה יצא המרצע מן השק.

מיקי לוי: פרקליט מלווה הוא לא חברת ביטוח והוא לא ישמש חברת ביטוח של ראש הממשלה.

מיקי לוי: למעשה הורדתם את המסכה מן הפרצוף.

מיקי לוי: אתה הודית קודם, ואני מצטט: "ענייננו בפרסום".

מיקי לוי: כלומר, מה שמניע אתכם הוא הפרסום.

דוד אמסלם: מיקי לוי, תודה רבה.

דוד אמסלם: חברת הכנסת יעל כהן-פארן, בבקשה.

דב חנין: אני ביקשתי גם לדבר.

דוד אמסלם: אתה כבר דיברת.

דב חנין: לא על זה.

דוד אמסלם: עוד מעט.

יעל כהן-פארן: יש לי שאלה.

יעל כהן-פארן: אני באמת שואלת.

יעל כהן-פארן: בכל הזמן שישבנו וחיכינו לדיון, מ-10:00, 11:30, 12:30, מה עשה בחדר שלך ראש לשכת ראש הממשלה מר יואב הורוביץ?

דוד אמסלם: הוא עשה שניצלים וחתך סלט.

יואל חסון: מה התשובה הזאת?

יואל חסון: זה זלזול בציבור שאתה עונה תשובה כזאת.

יואל חסון: אין להם בושה יותר.

יואל חסון: זה לא ייאמן.

דוד אמסלם: חברת הכנסת גרמן, את רוצה להתייחס לעניין?

דוד אמסלם: בבקשה.

יעל גרמן: האמת היא שאני באמת לא מבינה.

יעל גרמן: טרחתי ופתחתי את סעיף 117 לחוק העונשין וגיליתי שלמעשה הוא מכסה את כל מה שאתם רוצים לשים פה.

יעל גרמן: אני רוצה לקרוא את הסעיף כי חשוב מאוד לדעת.

יעל גרמן: קודם ביקשתי ואתם לא נעניתם.

יעל גרמן: סעיף 117 קובע: "גילוי בהכרת חובה – עובד ציבור שמסר ללא סמכות כדין ידיעה שהגיעה אליו בתוקף תפקידו לאדם שלא היה מוסמך לקבלה, וכן מי שהגיעה אליו ידיעה בתוקף תפקידו כעובד הציבור ולאחר שחדל מהיות עובד הציבור מסרה ללא סמכות כדין לאדם שלא היה מוסמך לקבלה – דינו מאסר 3 שנים.

יעל גרמן: "

דוד אמסלם: אנחנו באים לצמצם את זה.

יעל גרמן: תיכף נראה שלא.

יעל גרמן: "(ב) עובד הציבור שהתרשל בשמירת ידיעה שהגיעה אליו מתוקף תפקידו או שעשה מעשה שיש בו כדי- - -"

<קריאה: - - -

דוד אמסלם: חברת הכנסת גרמן, יש לך עוד דקה.

יעל גרמן: אני רוצה לסיים לקרוא את הסעיף ואז לשאול אותך שאלה.

דוד אמסלם: יש לך 2 דקות להתייחס.

יעל גרמן: "או שעשה מעשה שיש בו כדי לסכן- - -"

יואל חסון: מה אתה אומר על זכות חברי הכנסת לדבר?

יואל חסון: תסביר את זה, אדוני היועץ המשפטי.

יואל חסון: הצעה לסדר זה לגיטימי.

דוד אמסלם: יואל חסון, אין בעיה, נערוך על זה דיון.

דב חנין: - - -פה נמצא הטריק הגדול.

יואל חסון: - - -

דוד אמסלם: חברת הכנסת גרמן, יש לך עוד דקה.

דוד אמסלם: הוא מפריע לך.

דוד אמסלם: חבר הכנסת יואל חסון, אני קורא אותך לסדר בפעם השנייה.

דב חנין: לא יאומן מה עשו פה, עוד לא היה מחטף כזה.

יעל גרמן: "הגיעה לאדם ידיעה בתוקף תפקידו כעובד הציבור והוא החזיקה ללא סמכות כדין בניגוד להוראות שניתנו לו בדבר החזקתה – מאסר שנה אחת.

יעל גרמן: " וכן הלאה וכן הלאה.

יעל גרמן: אין לי זמן מפני שאתה לא נותן לי ואתה רוצה שאסיים.

יעל גרמן: יש פה עוד לגבי הצנזורה ועוד ועוד.

דוד אמסלם: כי רצינו לצמצם.

יעל גרמן: אתה לא מצמצם.

יעל גרמן: בשביל מה צריך את הצעת החוק כאשר יש את סעיף 117 בחוק הקיים?

יעל גרמן: אני מבקשת להבין.

דוד אמסלם: חברת הכנסת גרמן, הסברתי, חשבתי קודם כול לצמצם את הענישה, חשבתי ש-3 שנים זה יותר מדי.

דב חנין: זאת לא התשובה הנכונה.

דוד אמסלם: אני אומר לך מה אני חושב.

דב חנין: אני מתייחס אל מה שאתה כותב.

מיקי לוי: התשובה הנכונה היא שהורוביץ ישב אצלך מהבוקר ואתם הגשתם נוסח חדש, זאת התשובה.

דוד אמסלם: מיקי לוי, אני קורא אותך לסדר בפעם השנייה.

דוד אמסלם: לא צריך להפריע בכוח.

דוד אמסלם: חאלס, דיברת, נתנו לך לומר עוד כמה משפטים.

דוד אמסלם: חברת הכנסת גרמן, אני רציתי לצמצם את הענישה.

יעל גרמן: גם בסעיף 117 יש ענישה של שנת מאסר.

דב חנין: אני רוצה לדבר על הנקודה הזאת.

דב חנין: חבל על הזמן של הוועדה.

דב חנין: תן לי עכשיו 3 דקות, זה יחסוך הרבה.

דוד אמסלם: אני רוצה לסיים ואז אחזור אליך.

דוד אמסלם: תודה רבה.

יעל גרמן: לא ענית לי.

דוד אמסלם: אז אני לא חייב לענות.

יעל גרמן: לא חייב לענות?

יעל גרמן: זה מעניין.

יעל גרמן: אז לשם מה אני מדברת?

יעל גרמן: למה נתת לי לדבר ולשאול שאלה אם אתה לא חייב לענות?

דוד אמסלם: הסברתי.

דוד אמסלם: אתם מפריעים לי.

דוד אמסלם: אם אתם לא מקבלים את העמדה שלי אז אתם ממשיכים להתווכח.

יעל גרמן: בסעיף 117 כתוב "שנת מאסר".

דוד אמסלם: עניתי.

דוד אמסלם: ראשית, צמצמנו את זה מ-3 שנים לשנה.

יעל גרמן: לא, כתוב "שנה" בעבירה הזאת.

יעל גרמן: יש פה כמה עבירות.

דוד אמסלם: בסעיף 117 שמתייחס לחוק יש אופציה ל-3 שנים.

דוד אמסלם: חשבתי שעדיף שיהיה שנה.

יעל גרמן: יש שם גם אופציה לשנה.

דוד אמסלם: חשבתי גם שנכון להכניס את זה באופן פוזיטיבי בגלל שיש לנו עניין ציבורי, ודגש על הפרקליטות.

יעל גרמן: כתוב אותו דבר.

דוד אמסלם: אז מה אכפת לך אם זה כתוב פעמיים?

יעל גרמן: השאלה שלי, למה הכנסת את זה אם זה קיים בחוק?

יעל גרמן: בשביל מה?

דוד אמסלם: כדי שלא יתבלבלו בין שנה ל-3 שנים, לכן כתבנו "שנה".

דוד אמסלם: תודה רבה.

יעל גרמן: אני חייבת לציין שלא קיבלתי תשובה ויש לי הרגשה שאתה גם לא יודע את התשובה.

יעל גרמן: אין לך תשובה כי אתה לא יודע אותה.

דוד אמסלם: זה בסדר, מותר לך לא לקבל תשובה.

דוד אמסלם: תודה רבה.

דוד אמסלם: חבר הכנסת טלב אבו עראר, בבקשה.

טלב אבו עראר: אדוני היושב-ראש, אתה יותר מדי חריף וחמוץ בישיבה הזאת.

דוד אמסלם: אני לא "החמוצים".

דוד אמסלם: "החמוצים" יושבים פה.

טלב אבו עראר: כל הזמן דאגנו שהמשטרה היא הכול.

טלב אבו עראר: פתאום מתנהגים עם המשטרה בחוק הזה כאילו היא גוף זר, שצריך לנטרל אותו מכל העניינים שמתרחשים כאן.

טלב אבו עראר: קודם כול, העיתוי לא מתאים.

טלב אבו עראר: דבר שני, אני סבור שיבוא יום שאולי אתה אישית תיפגע מהחוק הזה, אתה תהיה בין הנפגעים מהחוק הזה.

טלב אבו עראר: דבר שלישי, השר לביטחון פנים, למה הוא מתנגד להצעת החוק?

טלב אבו עראר: השר לביטחון פנים הוא ליכודניק.

דוד ביטן: הוא לא מתנגד לנוסח הזה.

דוד ביטן: פתאום אתה תומך בשר לביטחון פנים?

מיקי לוי: היועץ המשפטי לממשלה מתנגד להצעת החוק.

דוד אמסלם: מיקי לוי, אני קורא אותך לסדר.

דוד אמסלם: זו כבר פעם שנייה.

דוד אמסלם: אני לא רוצה להוציא אותך.

טלב אבו עראר: דבר רביעי ואחרון, אני חושב שזו פגיעה קשה בציבור.

טלב אבו עראר: הציבור נפגע מן החוק הזה.

טלב אבו עראר: לכן אני קורא לכל חברי הכנסת להתנגד.

דוד אמסלם: תודה רבה.

דוד אמסלם: יואל חסון, בבקשה.

רחל עזריה: אני רוצה לשאול לגבי הסיכום, כי זה כולל גם עבירות ביטחון.

דוד אמסלם: הדבר שדיברנו עליו, זה יהיה בין הקריאה הראשונה לקריאה השנייה והשלישית.

דוד אמסלם: אשב עם המשטרה ונעשה שם שינוי.

רחל עזריה: ואז כל נפגעות תקיפה מינית- - -

דוד אמסלם: אל תדאגי.

שולי מועלם-רפאלי: כל הדברים שצריכים להחריג אותם צריכים להופיע בהצעת החוק.

דוד אמסלם: בבקשה, יואל חסון.

דוד אמסלם: 2 דקות לרשותך.

יואל חסון: אדוני, לא רק שהצעת החוק הזאת לא ראויה וכל סעיפיה לא ראויים והמוטיבציה שלה לא ראויה.

יואל חסון: הדבר החמור באמת הוא שהצעת החוק הזאת היא לא באמת נגד המשטרה וגורמי האכיפה אלא היא נגד הציבור.

יואל חסון: ראש הממשלה לא מפחד מאימת החוקרים והמשטרה.

יואל חסון: הוא מפחד מן הציבור, הוא מפחד מן התגובה הציבורית שתהיה על החלטות המשטרה.

יואל חסון: הוא מבין שברגע שיפורסמו פרטי החקירה בעבירות שלכאורה הוא יהיה חשוד בהן הוא יאבד את התמיכה הציבורית שלו.

יואל חסון: ברגע שהוא יאבד את התמיכה הציבורית שלו זה סוף העניין של בנימין נתניהו.

יואל חסון: הוא יודע את זה.

יואל חסון: לכן הצעת החוק הזאת נולדה.

יואל חסון: לכן היא נגד האינטרס הציבורי, היא נגד הזכות של הציבור לדעת, היא נגד הזכות של הציבור לדעת מי הוא ראש הממשלה שלו, במה הוא נחשד וכיצד הוא פועל.

יואל חסון: אגיד לכם משהו בצורה ברורה.

יואל חסון: אתם יודעים מה, הכול כאן מוקלט באמת מכל הכיוונים.

יואל חסון: ראש הממשלה נתניהו ואתם גמרתם את הקריירה.

יואל חסון: זה נגמר, זה שירת הברבור שלכם.

יואל חסון: אתם תסחבו עוד כמה חודשים, אתם תגיעו לעוד שנה.

יואל חסון: ברור שאתם תשלמו מחיר ציבורי יקר מאוד על ההתנהלות הזאת.

יואל חסון: זה מחלחל מלמטה, זה קיים.

יואל חסון: הציבור לא טיפש, הציבור מבין את זה ואתם תשלמו על זה מחיר ציבורי יקר.

יואל חסון: והדבר האחרון שאני רוצה לומר, מילא פגיעה באינטרס הציבורי, שברור שהוא מובהק לחלוטין.

יואל חסון: אתם גם בלי למצמץ פוגעים בביטחון המדינה.

יואל חסון: למה אתם פוגעים בביטחון המדינה?

יואל חסון: לא רק בעניין של ארגוני פשע אלא גם בכך שבקריאה הראשונה לא מופיעה ההחרגה של השב"כ, של שירות הביטחון הכללי.

יואל חסון: העובדה שזה לא מופיע בקריאה הראשונה, זה לא אומר בהכרח שזה יופיע בקריאה השנייה והשלישית.

יואל חסון: אני לא יודע, אולי זה יכול להיות מוגדר כנושא חדש או לא משנה מה.

יואל חסון: אתם מעמידים בסכנה את ביטחונם של אזרחי ישראל רק כדי להגן על נתניהו מאימת הציבור.

דוד אמסלם: תודה רבה.

דוד אמסלם: דב חנין, בבקשה, 2 דקות לרשותך, ואנחנו מסיימים.

דב חנין: תודה אדוני היושב-ראש.

דב חנין: עמיתי חברי הכנסת, אני מבקש את תשומת לבכם.

דב חנין: מה שקורה כאן הוא אחד התרגילים המשפטיים המבריקים ביותר שנעשו מזה הרבה שנים בכנסת.

דוד אמסלם: אתה מייחס לי תחכום כזה?

דוד אמסלם: נו, באמת.

התרגיל פשוט מאוד: אדוני יושב-ראש הוועדה, במצב הזה אני קודם כול רוצה חוות דעת של הייעוץ המשפטי לכנסת ואני רוצה התייחסות של נציגת היועץ המשפטי לממשלה לטענה שלי.

התרגיל פשוט מאוד: בכל מקרה אני טוען שהנושא הזה חדש לחלוטין.

דוד אמסלם: בסדר גמור.

דוד אמסלם: בבקשה, לאה פדידה, 2 דקות לרשותך.

לאה פדידה: אני טוענת שאנחנו דנים בהצעת חוק חדשה לגמרי.

לאה פדידה: הייתי בכל הישיבות.

לאה פדידה: זה היה חוק ההמלצות, עכשיו זה הפך להיות חוק נגד הדלפות ופרסום.

דוד אמסלם: זה תהליך החקיקה, שבמהלכו אנחנו משנים.

לאה פדידה: בעצם הפכנו את זה לחוק נגד הדלפת מעלליו של ראש הממשלה.

לאה פדידה: אני חושבת שמגיע לנו זמן ללמוד את הנושא.

דוד אמסלם: דרך אגב, זה קריאה ראשונה, את יודעת.

דוד אמסלם: יש לנו זמן.

דוד אמסלם: נערוך דיון.

מיקי רוזנטל: זה חוק מעולה.

לאה פדידה: הגיע הזמן שכחברי כנסת נקבל את הצעת החוק מחדש ונבין את השינויים בסעיפים.

לאה פדידה: או שבעצם אנחנו אומרים: כל מטרת הצעת החוק היא להגן על מעלליו של ראש הממשלה, כדי שאנחנו הציבור לא נדע.

לאה פדידה: אם זה כך- - -

מיקי רוזנטל: אתם רק פוגעים בו.

דוד אמסלם: אני לא פותח את זה לדיון כרגע.

דוד אמסלם: בסופו של דבר השינוי היה מבחינתנו – אנחנו דנו- - -

<ערן קמין: אדוני, הצעת החוק עברה בנוסח מסוים בוועדת השרים לענייני חקיקה.

<ערן קמין: אתה הבאת נוסח חדש.

<ערן קמין: אני מבקש להתייחס לנוסח החדש.

דוד אמסלם: שינינו את הנוסח והקלנו אותו מהנוסח הקודם.

<ערן קמין: בוועדת השרים לענייני חקיקה הוא היה ללא פסקה (4).

דוד אמסלם: דרך אגב, ועדת השרים לענייני חקיקה, עכשיו תיאמתי את זה איתם.

דוד אמסלם: אתה בעל הבית של ועדת השרים?

<ערן קמין: הייתי בוועדת השרים לענייני חקיקה.

דוד אמסלם: אני מודיע לך, הנה יועץ השרה נמצא פה, זה מאושר, כפוף להחלטת ועדת השרים.

מיקי רוזנטל: סליחה, שרת המשפטים היא יושבת-ראש ועדת השרים לענייני חקיקה, היא לא ועדת השרים לענייני חקיקה.

מיקי רוזנטל: מה זה?

מיקי רוזנטל: התבלבלתם.

מיקי רוזנטל: לא, לא, לא.

<ערן קמין: יש סעיפים חדשים בנוסח שהבאתם ואשמח להתייחס אליהם.

דוד אמסלם: הבנתי, תודה רבה.

דוד אמסלם: ערן קמין, יש לך 2 דקות להציג את הטיעון.

דוד אמסלם: אני מבקש שתעזוב את הצעת החוק.

דוד אמסלם: דיברנו על הצעת החוק, היית פה שעות.

דוד אמסלם: לגבי השינויים, מה העמדה שלכם?

לאה פדידה: רגע, הזמן שלי קוצץ כי אמרתי "בנימין נתניהו"?

דוד אמסלם: מספיק, כבר דיברת 3 דקות.

דוד אמסלם: בבקשה.

<ערן קמין: הבעיה היא בסעיף שאדוני הביא בפני הוועדה, אותו סעיף חדש, שמעבר לעובדה שהוא מכתים ציבור שלם של חוקרים ושל פרקליטים, אני מדבר על הסעיף שקובע את שנת המאסר – הסעיף הזה מכתים ציבור שלם של חוקרים ופרקליטים.

<ערן קמין: אגב, הוא לא מדבר על סנגורים, שכפי שהסברתי לאדוני, שגם הם מקבלים את המידע הזה.

מיקי רוזנטל: אנחנו נטפל בהם.

<ערן קמין: מעבר להכתמה של חוקרים ופרקליטים, בסעיף המתוקן השני אתה מדבר על "ערב חקירה".

<ערן קמין: "ערב חקירה" זה מושג שקצת קשה לכמת אותו, אנחנו צריכים לדבר על זה.

דוד אמסלם: נעשה עליו כוונון עדין, אין בעיה.

דוד אמסלם: זה הרעיון.

דוד אמסלם: אין בעיה, את הקטעים הטכניים עוד נלבן.

דוד אמסלם: הרי הבנת את המהות.

<ערן קמין: אבל זה לא טכני, אדוני היושב-ראש.

<ערן קמין: חשוב להבין שהסעיף הזה כאשר הוא מייחס שנת מאסר לחוקרים שעושים עבודתם נאמנה רק משום שהם אחראים על שורה תחתונה, לייחד להם סעיף עונשין מיוחד – הדבר פוגע באמון הציבור.

דוד אמסלם: הסעיף הזה היה כבר.

<ערן קמין: אבל הורדנו אותו, אדוני היושב-ראש.

דוד אמסלם: טענתם את זה גם אז.

דוד אמסלם: עדיין, בסופו של דבר, אני מבין אותך, נדבר על זה לאחר הקריאה הראשונה, בהכנה לקריאה השנייה והשלישית.

דוד אמסלם: רבותי, אני מבקש להביא את הצעת החוק להצבעה.

תמר זנדברג: רגע, מה עם הסעיף השני על הוראת המעבר?

תמר זנדברג: לא דיברנו על זה.

דוד אמסלם: דיברנו.

דוד אמסלם: את רוצה לדבר?

דוד אמסלם: אנחנו דיברנו.

תמר זנדברג: לא דיברנו.

דוד אמסלם: הרי אמרתי שיהיה דיון משולב.

תמר זנדברג: בדיוק להיפך, אמרת שנדבר רק על פסקה (4).

דוד אמסלם: חברת הכנסת זנדברג, אני מסכים אתך, את צודקת, את היחידה שלא דיברת על זה.

דוד אמסלם: בבקשה, 2 דקות לרשותך.

דוד ביטן: הוא אמר שידברו על שני התיקונים ביחד.

דוד ביטן: אספור כמה פעמים את אומרת את השם נתניהו.

דוד אמסלם: בבקשה, יש לך 2 דקות בדיוק.

תמר זנדברג: יש לי הפתעה בשבילך.

תמר זנדברג: את הדברים שלי בסעיף הזה אני רוצה לייחד דווקא לא לנתניהו, וזו הפעם הראשונה והאחרונה שאזכיר אותו, אלא דווקא לכולנו, שמשום מה הנציגים שלכם לא דיברו כאן בדיון בכלל.

תמר זנדברג: זה סעיף ההתקפלות שלכם, חבר הכנסת פולקמן.

תמר זנדברג: אתם שמתם עצמכם לשומרי הסף, גררתם כאן את כל המדינה ואת כל הממשלה ואת כל הכנסת, ובסוף לא התפשרתם אלא התקפלתם.

תמר זנדברג: זאת התקפלות רבתי.

תמר זנדברג: לפחות אל תעשו קולות של מגני שלטון החוק ושומרי הסף, כאשר בסוף אתם מתקפלים ונותנים לחוק המושחת הזה להגן על ראש הממשלה המושחת הזה, רק אתם יוצאים עם אדרתכם נקייה.

תמר זנדברג: לא, זה ההתקפלות שלכם, הוראת המעבר המבישה הזאת.

תמר זנדברג: תוליכו את הבושה למקום אחר, לא לפה.

דוד אמסלם: תודה רבה.

דוד אמסלם: חבר הכנסת פולקמן, דקה לרשותך ואנחנו ניגשים להצבעה.

רועי פולקמן: קל לחברת הכנסת זנדברג כנציגת האופוזיציה הנצחית לדבר.

רועי פולקמן: אנחנו לאורך כל הדרך אמרנו בצורה ברורה, ופה אני רוצה להודות ליושב-ראש הקואליציה וליושב-ראש הוועדה- - -

יואל חסון: - - -

רועי פולקמן: לא, יש הבדל בתפקידים.

דוד אמסלם: חבר הכנסת יואל חסון, אל תפריע.

רועי פולקמן: אני רוצה להודות לכם- - -

תמר זנדברג: אז התקפלתם בגלל משמעת קואליציונית?

תמר זנדברג: זה מה שאתה אומר?

תמר זנדברג: איזה מין תירוץ זה?

דוד אמסלם: חברת הכנסת זנדברג, שימי לב כמה פעמים את מפריעה לי בדיון הזה.

דוד אמסלם: אחרי זה את טוענת שאני מוציא אותך סתם.

תמר זנדברג: באמת הוצאת אותי סתם.

רועי פולקמן: אני מודה לאדוני היושב-ראש על הנכונות להגיע לסיכום הזה.

רועי פולקמן: לאורך כל הדרך עשינו הפרדה ברורה בין עבודת המשטרה, ופה נאמר בצורה ברורה שעל חקירות עבר אפשר יהיה להגיש המלצות, לבין סוגיית הפרסום.

רועי פולקמן: מן היום הראשון נאמר במפורש שהיועץ המשפטי לממשלה על פי שיקולו יוכל- - -

דוד אמסלם: זה לא "ערב חקירה".

דוד אמסלם: אנחנו נסדיר את המהות.

דוד אמסלם: אל תדאג.

מיקי רוזנטל: מה זה פה, אתה הולך עם החבר'ה?

מיקי רוזנטל: הנוסח שאתם מצביעים עליו עכשיו, קודם מצביעים על הדבר הזה ואז מסדירים?

שולי מועלם-רפאלי: יש כוונון עדין.

מיקי רוזנטל: החוק נכנס כמשאית מתה, היא נהייתה פולקסווגן.

מיקי רוזנטל: מה הקשר בין זה לזה?

דוד אמסלם: מיקי רוזנטל, אני קורא אותך לסדר בפעם השלישית.

דוד אמסלם: נא להוציא את מיקי רוזנטל.

דוד אמסלם: זכית.

דוד אמסלם: לך תעשה קידוש בשבת.

דוד אמסלם: כל המצלמות מכוונות ורואים שאתה יוצא.

דוד אמסלם: בבקשה.

תמר זנדברג: זה לא קשור- - -

רועי פולקמן: אנחנו עושים הפרדה בין ניהול החקירות, שלגביהן המשטרה תוכל להגיש המלצות בהתאם לסיכום או לבקשה של היועץ המשפטי לממשלה, ואת זה דרשנו, לא תהיה כאן חקיקה רטרואקטיבית ופרסונלית.

רועי פולקמן: לגבי הפרסום – לאורך כל הדרך אמרנו שאנחנו מקבלים את זה.

לאה פדידה: זה מתייחס רק לנתניהו.

לאה פדידה: אתה לא יודע על מה אתה מצביע.

תמר זנדברג: נו, באמת.

דוד אמסלם: חברת הכנסת זנדברג, אני לא רוצה להוציא אותך.

דוד אמסלם: אני עובר להצבעה.

יואל חסון: אי אפשר לעבור להצבעה כי לא נגענו בכל הסעיפים.

דוד אמסלם: אני נגעתי בכל הסעיפים.

יואל חסון: אתה.

יואל חסון: אנחנו לא.

יואל חסון: אנחנו לא סטטיסטים פה.

דוד אמסלם: אנחנו עוברים להצבעה.

דוד אמסלם: אני רוצה שמנהלת הוועדה תקרא את שמות המצביעים.

יואל חסון: יש לי הצעה לסדר.

דוד אמסלם: לא אצלי.

דוד אמסלם: אין דבר כזה הצעה לסדר כעת.

דוד ביטן: אין הצעה לסדר באמצע ההצבעה.

דוד אמסלם: בבקשה תקראי את שמות חברי הכנסת שמצביעים.

דב חנין: ביקשתי תשובה מן היועץ המשפטי של הוועדה.

דב חנין: תן ליועץ המשפטי לענות על הטענה שלנו.

דוד ביטן: לא באמצע הצבעה.

דב חנין: ביקשתי תשובה מן היועץ המשפטי של הוועדה.

דוד אמסלם: דב חנין, אתה מפריע לי.

דוד אמסלם: אתה לא ברשות דיבור.

דוד אמסלם: שמעתי אותך.

דוד אמסלם: אשאל אותו.

דוד אמסלם: יש מניעה שנערוך הצבעה על השינויים האלה?

<עידו בן-יצחק: אין מניעה להצביע.

דב חנין: אבל אני מבקש ממנו תשובה.

דוד אמסלם: אחרי כן תשאל אותו.

דב חנין: - - -

דוד אמסלם: דב חנין, אני קורא אותך לסדר בפעם הראשונה.

דב חנין: נצביע לפני שקיבלנו תשובה?

דב חנין: מה המשמעות של הסעיף?

דב חנין: אני מבקש את תשובת היועץ המשפטי.

דוד אמסלם: דב חנין, אני קורא אותך לסדר בפעם השנייה.

דוד אמסלם: הוא אמר שבסך הכול הוא לא רואה את זה כמוך ושאפשר להצביע.

דב חנין: הוא אמר שאפשר להצביע.

דב חנין: זה לא אותו דבר.

דב חנין: אני רוצה לשמוע מה המשמעות של הסעיף הזה.

דוד אמסלם: אתה מפריע לי להצביע על הצעת החוק.

דב חנין: זה ייקח 3 דקות.

דב חנין: תן לו להסביר, תן לו להביע עמדה.

תמר זנדברג: תן לו להסביר מה ההבדל בין זה ובין זה.

דב חנין: זה עבירה שחלה גם על היועץ המשפטי לממשלה.

דב חנין: הוא פרקליט.

דוד אמסלם: אגיד לך את התשובה.

דוד אמסלם: היועץ המשפטי לממשלה היום לדעתי – וזה בעצם מהות החוק וכך אמרתי מתחילת הדרך – פועל לא בסמכות.

דב חנין: אתם גורמים לכך שהוא יהיה עבריין.

דוד ביטן: הוא לא פרקליט.

יעל כהן-פארן: - - -

שולי מועלם-רפאלי: עמית מררי אומרת שהיועץ המשפטי לממשלה הוא לא פרקליט.

דב חנין: תנו לו לענות, נשמע את ההסבר לסעיף הזה.

דוד אמסלם: דב חנין, אתה מפריע לי.

דוד אמסלם: תמר זנדברג, את מפריעה לי עכשיו בהצבעה.

דוד אמסלם: אני מבקש לקרוא את שמות המצביעים, בבקשה.

<לאה קריכלי: המצביעים הם חברי הכנסת דוד אמסלם, נאוה בוקר, אמיר אוחנה במקום אורן חזן, דוד ביטן, טלב אבו עראר, דב חנין, יעל גרמן, רועי פולקמן במקום אכרם חסון, שולי מועלם-רפאלי במקום בצלאל סמוטריץ', יואב בן צור, יוליה מלינובסקי במקום חמד עמאר, יעקב אשר, תמר זנדברג, יעל כהן-פארן ולאה פדידה במקום זוהיר בהלול.

דוד אמסלם: תודה רבה.

דוד אמסלם: מי בעד הצעת החוק כפי שהקראנו, כולל כל התיקונים?

דוד אמסלם: ירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד – 9

דוד אמסלם: נמנעים – אין הצעת חוק סדר הדין הפלילי (תיקון – איסור המלצה או חוות דעת של רשות חוקרת), התשע"ח-2017, עם התיקונים שהוכנסו בה, נתקבלה.

דב חנין: נגד לגמרי.

דב חנין: ביזיון החוק הזה.

דב חנין: זה חוק האפליה.

תמר זנדברג: בושה, חוק מושחת שמגן על ראש ממשלה מושחת.

דוד אמסלם: 9 בעד, 6 נגד.

דוד אמסלם: אני קובע שהצעת החוק עברה בהכנה לקריאה הראשונה.

יעל כהן-פארן: רביזיה.